NaiveNeuron/SloPal huggingface dataset:
G. Gál, poslanec: (2004-12-07):
Na tajné hlasovanie o návrhu na voľbu predsedu Najvyššieho kontrolného úradu Slovenskej republiky bolo vydaných a poslanci si osobne prevzali 140 hlasovacích lístkov, teda na voľbe bolo prítomných 140 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Najvyššieho kontrolného úradu Slovenskej republiky 19 poslancov neodovzdalo hlasovacie lístky, zo 121 odovzdaných hlasovacích lístkov bolo 16 neplatných a 105 platných. Podľa platných hlasovacích lístkov overovatelia zistili, že pri voľbe Jána Jasovského hlasovalo za 64, proti 15 a hlasovania sa zdržalo 26 poslancov, Pavla Pavlisa hlasovalo za 26, proti 33, hlasovania sa zdržalo 46 poslancov. Na voľbu predsedu Najvyššieho kontrolného úradu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní za predsedu Najvyššieho kontrolného úradu Slovenskej republiky nebol nikto zvolený. Teraz prečítam zápisnicu o tajnom hlasovaní o návrhu na voľbu podpredsedov Najvyššieho kontrolného úradu, ktoré sa konalo dneska. Na tajné hlasovanie o návrhu na voľbu podpredsedov Najvyššieho kontrolného úradu Slovenskej republiky bolo vydaných a poslanci si osobne prevzali 140 hlasovacích lístkov, teda na voľbe bolo prítomných 140 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedov Najvyššieho kontrolného úradu Slovenskej republiky všetci poslanci odovzdali hlasovacie lístky, že zo 140 odovzdaných lístkov bolo 11 neplatných a 129 platných. Podľa platných hlasovacích lístkov overovatelia zistili, že pri voľbe Tibora Cabaja hlasovalo za 49 poslancov, proti 27 poslancov a hlasovania sa zdržalo 53 poslancov, Zory Dobríkovej hlasovalo za 62 poslancov, proti 22 poslancov a hlasovania  sa zdržalo 45 poslancov, Milana Galandu hlasovalo za 41 poslancov, proti 31 poslancov a hlasovania sa zdržalo 57 poslancov. Na voľbu podpredsedu Najvyššieho kontrolného úradu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní za podpredsedu Najvyššieho kontrolného úradu Slovenskej republiky nikto nebol zvolený. Skončil som, pán predseda.
Pellegrini, Peter, predseda NR SR (2015-10-07):
Prezentujme sa a hlasujme o návrhu pána spravodajcu. (Hlasovanie.) Prítomných 137 poslancov, za hlasovalo 42, proti bolo 44, zdržalo sa 44, nehlasovali 7 poslanci. Návrh sme neschválili. Pán poslanec Alojz Přidal teraz uvedie hlasovanie o bode 169 programu, je to prvé čítanie o návrhu poslanca Hlinu na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách (tlač 1779). Nech sa páči, pán poslanec, uveďte hlasovanie. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov , tlač 1779.)
Szalay, Tomáš, poslanec NR SR (2023-11-22):
Asi tu dochádza k istému nedorozumeniu, pán podpredseda parlamentu. A zdá sa, že to povie Ondrej Dostál potom. Dobre. Ja s Ondrejom plne súhlasím. Boli sme tu svedkami počas covidu, keď sa schvaľovali zákony v tak expresnom konaní, že z tých chýb sme sa do dnešného dňa nespamätali. Naozaj ide o dva týždne posunu v čase, stále sa to dá stihnúť do konca roka. Nevidím v tom technický problém, aby ste s takýmto postupom súhlasili. Stále to bude ale skrátené konanie, pretože tam nie sú dodržané lehoty medzi podaním zákona, prerokovaním a podobne, čiže stále budeme sa baviť o skrátenom konaní, ale bude to skrátené konanie iné, také dlhšie skrátené konanie. A prečo sme k nemu dotlačení? No pretože tie voľby boli tak neskoro, že sa to nestihlo v riadnom konaní, keby voľby neboli, prerokovať, lebo tak či tak by to bolo potrebné schváliť skôr ako bude 1. 1. 2024. Čiže ešte raz, súhlasím s Ondrejom Dostálom a predpokladám, že teraz vysvetlí nedorozumenie.
Žiga, Peter, podpredseda NR SR (2024-04-17):
Pýtam sa, či sa chce niekto do rozpravy prihlásiť ústne. Pani spravodajkyňa požiadala, aby mohla vystúpiť v rozprave ústne, nech sa páči.
Kuriak, Milan, poslanec NR SR (2023-03-23):
Ďakujem za slovo. No neplánoval som pán kolega Dostál na vás reagovať, ale keď ste ma, ak som dobre zachytil, minimálne dvakrát spomenuli vo vašej rozprave, možno tiež neplánovane, že ste nepočítali s tým, že predtým v interpelácii vystúpim. Vy proti ľuďom ako napríklad ja a iní, ktorí majú iní názor ako vy, vy neviete nijak inak reagovať, len stále dookola ako my útočíme, ako ubližujeme. Veď tu je obrovský rozdiel. Povedať si svoj názor, áno, hovorím a používam tvrdé slovo zvrátenosť, lebo mne to, mne to inak nedá, lebo keď vidím, aké sú tlaky a hlavne v poslednej dobe aj z Európskej komisie, lebo keď som zisťoval všetky tie, áno, zvrátenosti, keď som sa pýtal a prečo a na základe čoho, že ani nie, tak bolo, bolo mi povedané, že ani nie tak vždy na základe odbornosti, ale na základe z tlakov z Európskej komisie a na základe toho, že sú tam vyčlenené nejaké peniaze, čo keď som zisťoval, možno niekedy je lepšie menej vedieť, lebo mňa to zarážalo aj pri tej, pri tom usmernení o zmene pohlavia na matrikách a tzv. štandardných postupov ma zarazilo, keď som počul, že na to sú vyčlenené peniaze a proste treba to presadiť. Viete, toto je, ako to mám inak nazvať, keď mám iný názor, uznávam iné hodnoty ako vy, ako ľudia z Inakosti, ja nikdy ani som doteraz neublížil ani neubližujem, ani nebudem ubližovať žiadnej menšine, ja som nemal problém niekedy zamestnávať Rómku, nemal som problém zamestnať bezdomovca, čo ich nikto nechcel. Ja som nemal problém s rizikom, s veľkým rizikom som ich zobral do práce. Proti ľuďom z LGBTI komunity... (Prerušenie vystúpenia časomerom.)
Hrnčiar, Andrej, podpredseda NR SR (2019-09-10):
Pán poslanec Dostál.
Kozarec, Sebastián, poslanec NR SR (2021-06-22):
Sľubujem. (Potlesk.)
Šeliga, Juraj, poslanec NR SR (2022-09-22):
Ďakujem pekne, pán podpredseda. Ja len sa chcem spýtať, ak nás môžte informovať, keďže to hlasovanie dnes o jedenástej, resp. dvanástej bolo trošku zmätočné, že aký je ďalší postup Národnej rady a či sme odložili všetky hlasovania okrem týchto návrhov zákonov na utorok, alebo zajtra budeme hlasovať, alebo teda čo vlastne Národná rada schválila a ako budeme ďalej postupovať. Ďakujem pekne.
Danko, Andrej, predseda NR SR (2017-09-11):
Ďakujem, pán poslanec. Na vystúpenie pána poslanca jedna faktická, pán poslanec Ondrej Dostál. Uzatváram možnosť prihlásenia. Nech sa páči.
Klus, Martin, poslanec NR SR (2018-10-24):
Ďakujem pekne za slovo. Ja by som chcel len, Martin, pochváliť, počuť východniara hovoriť o mojom kraji, o mojom regióne, o Poľane takto vášnivo a v dobrom je naozaj vždy veľmi príjemné. Ja by som to možno len doplnil o to, že keďže tento kraj má fantastickú predispozíciu práve pre napríklad agroturizmus, je veľmi dôležité, aby sme sa tu v Národnej rade zaoberali aj tým, ako takéto možnosti podporiť, pretože napríklad vieme, že na Poľane máme horský hotel Poľana, ktorý od roku 2012 nefunguje. A nefunguje aj preto, lebo tam niečo proste zlyháva, nielen v samospráve, ale, bohužiaľ, aj v podpore štátu práve pri takých veciach, ako si spomínal ty, aby sa turisti napríklad aj na tom Novom Zélande dozvedeli, že takýto poklad tu na Slovensku máme.
Prostredník, Ondrej, poslanec NR SR (2023-12-14):
Ďakujem, kolegyne, kolegovia, za odozvu k môjmu vystúpeniu, som rád, že ten obraz ste doplnili a dokreslili vecami, ktoré vo vás tento obraz vyvoláva, áno, je to, žiaľ, tak, že tento návrh nám neprináša nič dobré. Ja si dovolím zareagovať na niektoré z faktických poznámok. Tá prvá, pán, pán Pročko, vy ste hovorili o bezbožníkoch v SaS, no ja toto slovo nepoužívam. Ja si myslím, že pre našu spoločnosť a aj pre naše vzťahy tu v Národnej rade je dôležité, aby sme používali slová, ktoré sú úctivé, ja hovorím o, o ľuďoch s náboženským vyznaním a o ľuďoch bez náboženského vyznania a v rámci aj jednej, aj druhej skupiny sú ľudia, ktorí sú rozumní, ktorí sú láskaví a ktorí sú dobrí a, a naopak, takže toto by som akoby rád v tom pokračoval. Pán kolega Šmilňák, vy ste hovorili o tom, že Ficovi chýba nádej, no áno, je to tak, a ale oveľa horšie je, že on vlastne o tú nádej svojimi krokmi, pretože má politickú moc, on o tú nádej oberá túto krajinu, oberá mnohých ľudí. Sú ľudia, ktorí, ktorí sú donútení v tejto krajine zostať, pretože si to už nemôžu dovoliť pre svoj vek alebo pre akékoľvek iné dôvody, aby hľadali svoju budúcnosť niekde inde, ale, a to je to najhoršie a o tom tu mnohí hovoríme, týka sa to mladých ľudí a oni, keď tu nevidia... (Prerušenie vystúpenia časomerom.)
K. Tóthová, poslankyňa: ():
I. Presperín, podpredseda NR SR: Pani poslankyňa, pán minister vás pozorne počúva, tak pokojne môžete vystúpiť. Nech sa páči.
D. Jarjabek, poslanec: (2003-12-09):
Viete a spoločnosť. Spoločnosť už je principiálne v strese, keď začína činnosť vláda, keď má zasadnutie vláda, keď ma zasadnutie parlament. No a teraz keď hovoríme o štátnom rozpočte, tak ja si myslím, že  občania Slovenskej republiky s veľkým rizikom sa pozerajú do budúcnosti, čo zase prijmeme. Naozaj si myslím, pán premiér, úplne pragmaticky, že by ste už nemali predkladať nič tomuto parlamentu, pochopiteľne, v tomto zoskupení vlády a ak teda niečo by ste mali predložiť, tak v tejto chvíli by to mala byť vaša demisia. Ďakujem za pozornosť. (Potlesk.)
Číž, Miroslav, podpredseda NR SR (2016-02-11):
Pán poslanec Lipšic.
P. Hrušovský, predseda NR SR: (2003-09-24):
Pani poslankyňa Navrátilová, nech sa páči. Ľ. Navrátilová, poslankyňa: Ďakujem za slovo.
Ďuriš Nicholsonová, Lucia, podpredsedníčka NR SR (2019-02-08):
V rozprave teraz vystúpi pani poslankyňa Cigániková, nevidím ju v rokovacej sále, stráca poradie. Pán poslanec Matovič. Stráca poradie. Pán poslanec Dostál, nech sa páči.
Sulík, Richard, predseda NR SR (2011-02-11):
Pán poslanec Zelník.
Sárközy, Irén, poslankyňa NR SR (2019-09-13):
Ďakujem veľmi pekne za slovo. Vážený pán predseda, prosím vás, aby ste dali hlasovať o tom, že Národná rada prerokuje návrh zákona v druhom čítaní.
Bugár, Béla, podpredseda NR SR (2018-05-24):
Pán poslanec, žiadny podvodník...
M. Hort, podpredseda NR SR: (2009-02-11):
Vážené kolegyne, kolegovia, a teraz budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení zákona č. 465/2005 Z. z. Tento vládny návrh ste dostali pred prvým čítaním ako tlač 844 a spoločná správa výborov je uverejnená ako tlač 844a. Pán minister, poprosím vás, keby ste zaujali miesto určené pre navrhovateľov, myslím tým pána ministra zdravotníctva, a takisto poprosím pána poslanca Antona Bobríka, ktorý pri tomto návrhu plní funkciu spoločného spravodajcu. Rozpravu sme prerušili vystúpením pána poslanca Urbániho, ktorý bol prihlásený písomne do rozpravy. Ešte nám treba uskutočniť päť faktických poznámok, do ktorých sa prihlásili páni poslanci Stanislav Kahanec, Ján Senko, László Köteles, Vladimír Palko a Gábor Gál. Dávam teraz slovo pánovi poslancovi Stanislavovi Kahancovi vo faktickej poznámke. Nech sa páči.
Danko, Andrej, predseda NR SR (2017-04-07):
Pani poslankyňa Zimenová.
Hrnčiar, Andrej, doterajší podpredseda NR SR (2020-03-20):
Pán poslanec Ján Kerekréti.
J. Richter, poslanec: (2007-10-19):
A teraz by som chcel možno zareagovať na tú jeho poznámku, ktorá súvisí s tým, prečo túto novelu predkladajú poslanci. Je to z jedného jednoduchého dôvodu. Na výbore pre obranu a bezpečnosť pravidelne polročne hodnotíme aj hospodárenie štátnych hmotných rezerv. Bolo to tak aj na poslednom výbore. V tej správe sa jasne objavujú konkrétne problémy s finančnými prostriedkami, s ktorými hospodária štátne hmotné rezervy. A preto je celkom prirodzené, že aj poslanci ako radoví občania tejto republiky musia mať záujem na tom, ako sa narába s finančnými poplatkami daňových poplatníkov. Mám pred sebou návrh rozpočtu kapitoly štátnych hmotných rezerv Slovenskej republiky na roky 2008 až 2010. Znova hneď v úvode v komentári sa uvádza, že prostriedky na napĺňanie všetkých úloh, ktoré súvisia so štátnymi hmotnými rezervami, nie sú celkom postačujúce. Preto cieľom tejto novely zákona je hľadať, ako usporiť bez narušenia akejkoľvek filozofie a postavenia štátnych hmotných rezerv otázku vylepšenia hospodárenia. Tento poslanecký návrh rieši niekoľko desiatok miliónov korún, a to len tým, že napr. obchodné reťazce alebo iné spoločnosti budú udržiavať zásoby typu hygienických potrieb, minerálky a podobného druhu, ako... (Vystúpenie prerušené časomierou.)
Laurenčík, Milan, podpredseda NR SR (2021-09-29):
Prosím, prezentujme sa a hlasujme o návrhu tak, ako ho predniesla pani spravodajkyňa. (Hlasovanie.) Prítomných 135, za 95, proti 0, zdržalo sa 39, nehlasoval 1. Konštatujem, že Národná rada sa uzniesla, že tento návrh prerokuje v druhom čítaní. Pristúpime teraz k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Pani spravodajkyňa, prosím, uveďte hlasovanie.
M. Urbáni, poslanec: (2005-06-29):
Cieľom každej zdravotníckej reformy, ak ju budem takto nazývať, by mala byť spokojnosť občanov, spokojnosť pacientov, ale v nemalej miere aj spokojnosť poskytovateľov, lebo len spokojný poskytovateľ môže byť v takej pohode, že spraví maximum pre spokojnosť pacienta. Ďalej zmena systému a reforma, ako sa nazýva u nás na Slovensku, by mala byť ekonomicky zabezpečená. Opakujem to tu už ikskrát dnes, ale musím to zopakovať. Bez toho, aby sa investovalo, nie je možné reformu spraviť. Ďalej, čo som tu tiež opakovane hovoril, ale asi to musím zopakovať, bez celoplošného informačného systému nie je možné sledovať každú korunu, ktorá je v systéme a nie je možné sledovať efektivitu každej koruny v liečebnopreventívnej starostlivosti a v službách s tým súvisiacimi. Minulý rok sme schválili nové zdravotnícke zákony. Stojíme dnes pred otázkou, čo robiť. A tu som pri tom bode, ktorý som spomínal, a to je bod ekonomického zabezpečenia. Keď nespravíme nič, možno zabrzdíme implementáciu tých zákonov, ktoré už boli schválené a ktoré boli schválené koalíciou a niektorými poslancami aj z opozičnej strany. Je potrebné, aby sme zdravotnícky systém, ktorý tieto zákony navodzujú, aj rozbehli. Preto niektoré pre prax dôležité zákony je potrebné schváliť. Budú sa vytvárať akciové spoločnosti zo zdravotníckych zariadení, ktoré sú prakticky zadlžené. Veľmi vítam a podporujem v tomto prechodnom období pozmeňujúci návrh pána kolegu Bastrnáka, ktorý ponecháva v týchto akciových spoločnostiach 51-percentnú majetkovú účasť štátu. V budúcnosti uvidíme, čo prinesie život, pretože ak chceme dostať investície do zdravotníctva, neverím, že životná úroveň bude tak rýchlo stúpať, žeby mohli ísť rozpočtové peniaze do zdravotníctva, aby sa saturovali tie deficity, ktoré tam sú a ktoré budú možno aj do budúcnosti vznikať. Preto ak tento systém tento parlament schválil, tak sa potom postavme k nemu a uvidíme v budúcnosti, aká bude majetková účasť.  Ale pre prechodné obdobie rozhodne podporujem 51-percentnú majetkovú účasť štátu. Veľmi ma mrzí, že negatívne dopady reformy neboli podložené kompenzačnými mechanizmami pre sociálne slabé skupiny. Stále je ešte na to čas, ale je potrebné intersektorálne prepojenie hlavne s ministerstvom práce, sociálnych vecí a rodiny, kde by sa dali efektívne využiť spoločné zdroje, ktoré v týchto dvoch systémoch sú. Je to na pánovi ministrovi, ktorý sľuboval, že do toho vstúpi, no, pokiaľ sa pamätám pätnásť rokov dozadu, nepodarilo sa ani jednému ministrovi zdravotníctva sa dohodnúť s ministrom z tohto rezortu, ktorý som spomínal, ale jeden deň do toho vláda bude musieť rázne vstúpiť, pretože tam sa kumulujú prostriedky, ktoré sa potom zbytočne na tú istú vec míňajú dvakrát. Čiže, dámy a páni, podporím návrh pána poslanca Bastrnáka, ktorý podal ako pozmeňujúci návrh na majetkovú účasť štátu 51 percent. Ďakujem pekne.
Kamenický, Ladislav, poslanec NR SR (2013-10-17):
Ďakujem. Vážená pani predsedajúca, vážený pán minister, vážení kolegovia... (Prerušenie vystúpenia predsedajúcou.)
T. Galbavý, poslanec: (2004-06-29):
Prosil by som pána podpredsedu Bugára, aby bol tak úctivý a tolerantný, aby nevyrušoval, lebo naozaj ja ale nemôžem postupovať, pokračovať.
P. Paška, predseda NR SR: (2006-12-12):
(Hlasovanie.) 142 prítomných, 63 za, 74 proti, 5 sa zdržalo. Procedurálny návrh sme neschválili. Ďalší procedurálny návrh, pani poslankyňa.
Fico, Robert, predseda vlády SR (2024-05-02):
Ďakujem pekne, pán podpredseda. Dámy a páni, dovoľte mi, aby som vám oznámil podľa zákona Národnej rady o rokovacom poriadku, ktorí členovia vlády nebudú prítomní dnes na rokovaní Národnej rady. Je to v podstate s výnimkou troch ministrov, a to je pána ministra spravodlivosti pána Suska, pána ministra zahraničných vecí Blanára a pani ministerky zdravotníctva pani Dolinkovej, celý zostatok vlády, ktorý nebol pozvaný, pretože nedostali žiadne otázky na dnešné rokovanie. Takže som pripravený, pán podpredseda, v časovom limite odpovedať na otázky, ktoré panie poslankyne a páni poslanci postavili na predsedu vlády a na členov vlády. Ďakujem pekne.
Sulík, Richard, predseda NR SR (2011-03-29):
Pán poslanec Poliačik reaguje na faktické poznámky.
P. Paška, predseda NR SR: (2009-03-11):
vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov , je to tlač 971. Spoločná správa je tlač 971a. Upozorňujem, že sme v skrátenom legislatívnom konaní. Pani ministerka práce, pani Vierka Tomanová nám odôvodní v druhom čítaní návrh zákona. Máte slovo, nech sa páči.
Laurenčík, Milan, podpredseda NR SR (2021-12-07):
Pán poslanec Marián Viskupič s faktickou poznámkou, nech sa páči.
B. Bugár, podpredseda NR SR: (2005-01-20):
Prosím vás teraz, pán predseda vlády, aby ste v časovom limite 15 minút odpovedali na otázky, ktoré vám boli adresované, a to v poradí, ako boli vyžrebované. Prvá otázka podľa poradia je od pani poslankyne Diany Štrofovej. A je tohto znenia: „Aké opatrenia vláda vykonala a vykoná v súvislosti s vyhláseniami čelných predstaviteľov MR (k autonómii), aby zabezpečila naplnenie čl. 3 Ústavy SR a tak zaistila integritu štátu?“ Nech sa páči.
P. Paška, predseda NR SR: (2009-02-11):
(Hlasovanie.) 142 prítomných, 141 za, 1 nehlasoval. Návrh sme postúpili do druhého čítania.
A. Belousovová, podpredsedníčka NR SR: (2009-06-25):
Pán poslanec, chcete doplňujúcu otázku? Nech sa páči.
Sulík, Richard, predseda NR SR (2010-12-07):
Ďakujem. Chce sa vyjadriť k rozprave spravodajca? (Reakcia spravodajcu.) Nie. Prerušujem rokovanie o tomto bode programu. V rokovaní budeme pokračovať návrhom na ukončenie pôsobenia strážnej čaty ozbrojených síl Slovenskej republiky vo vojenskej operácii EUFOR – ALTHEA v Bosne a Hercegovine a návrhom na vyslanie príslušníkov ozbrojených síl Slovenskej republiky do tejto vojenskej operácie . Návrh má tlač 190, správa výborov má tlač 190a. Odovzdávam slovo ministrovi obrany.
Hort, Milan, podpredseda NR SR (2011-06-28):
Pán kolega, musíte reagovať na predrečníka.
Hrušovský, Pavol, predseda NR SR (2011-12-08):
Ďakujem. Vyhlasujem 15-minútovú prestávku. (Pätnásťminútová prestávka.) (Po prestávke.)
Jurinová, Erika, podpredsedníčka NR SR (2015-03-12):
Ďakujem pekne, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Kuffa.
Vetrák, Milan, poslanec NR SR (2021-05-05):
Ďakujem pekne za slovo. Myslím, že ani nebude treba. Marek Šefčík začal tým, že je rád, že takýto zákon sa, je predkladaný alebo sa predložil, a ja by, ja mu dávam za pravdu, lebo to nie je tak, že pár poslancov si zmyslelo, že teraz nemá čo robiť a predloží tento zákon. Tento zákon bol predkladaný OĽANO-m už minulý, v minulom období viackrát. Teraz tí hlavní predkladatelia na tom robili takmer rok, čiže bolo to konzultované širšie s rezortami. Ak sú tam nejaké veci, ktoré treba vylepšiť, tak, samozrejme, je tu priestor ešte a je to aj priorita z pohľadu programového vyhlásenia vlády. Takže jednoznačne treba povedať, že predkladatelia si len plnia, ako sa povie, že domácu úlohu, na ktorej sa zhodla celá táto vláda a venovali sa tomu aj v minulosti. Tak ja som rád, že ten zákon sa predkladá. Ďakujem.
Kollár, Boris, predseda NR SR (2022-05-25):
Ďakujem. Prerušujem rokovanie o tomto bode programu. Nakoľko máme 9 minút, 10 minút do obednej prestávky, vyhlasujem, prerušujem schôdzu Národnej rady teraz do trinástej, lebo pán minister Samuel Vlčan príde až na trinástu hodinu. Takže prerušujem rokovanie do 13.00. Kolegom želám dobrú chuť k jedlu. (Prerušenie rokovania o 11.49 hodine.) (Pokračovanie rokovania o 13.00 hodine.)
Kollár, Boris, predseda NR SR (2022-10-19):
Ďakujem, pán poslanec. Neevidujem žiadne faktické, vyhlasujem rozpravu za skončenú. Chce k rozprave zaujať stanovisko navrhovateľ?
Ďuriš Nicholsonová, Lucia, podpredsedníčka NR SR (2017-05-17):
Jedna faktická poznámka na vaše vystúpenie, pán poslanec. Prihlásil sa pán poslanec Kotleba. Nech sa páči.
Grendel Gábor, podpredseda NR SR (2021-05-05):
Poprosím vás kolegovia, aby ste sa utíšili.
Raši, Richard, poslanec NR SR (2015-10-07):
Ďakujem pekne, pán predsedajúci. Pán poslanec Hlina, hovorili ste o chýroch, aj o vás idú rozličné chýry, že ste zlodej, a nikto vás stadiaľto nevyháňa a tiež by som sa mohol spýtať, že čo tu teda robíte. Ale čo môžem povedať, a viem to aj podložiť, ste klamár. Vy tu klamete, lebo buď používate informácie, ktoré sú verejne dostupné a si ich neoveríte, alebo jednoducho keď vám hocikto hocičo podstrčí, tak to tu, s prepáčením, trepete dve na tri, ale hlavne klamete a obviňujete ľudí, ktorí nič neurobili. Mohli by ste si podať ruku s bývalým maďarským premiérom, ktorý povedal, že „klamali sme ráno, klamali sme na obed, klamali sme večer“, lebo toto bolo vaše vystúpenie. Klamstvá, klamstvá na základe medializovaných faktov. A keď sa vrátim k River Parku, ktorý ste tu stokrát spomenuli, aj tam bola kúpa urobená prevodom z účtu na účet a vy ste znova klamali, vy proste klamete, obviňujete ľudí, zavádzate, vykrikujete, nemôžem vám viacej, k vám dlhšie prehovoriť, lebo už by to bol príhovor lekára k pacientovi, ale na budúce príďte na výbor, dostanete magnézium, aby ste sa trošku ukľudnili a rozprávali trošku konzistentnejšie. Ďakujem pekne. (Potlesk.)
P. Hrušovský, predseda NR SR: (2005-02-02):
Nech sa páči, pán poslanec Číž.
B. Bugár, podpredseda NR SR: (2003-09-18):
D. Bollová, poslankyňa: Ďakujem za slovo, pán predsedajúci. Vážená pani kolegyňa, slová vášho príspevku sú neadekvátne vzhľadom na vážnosť problému. Hovoríte tu o hrozienkach, opozícii a koalícii, o tom, že vláda musí pripraviť atď., už hovoril pán kolega Hanzel, že koľko to bude trvať. Chcela by som vás upozorniť, že toto je zákonodarný zbor, tu nepredkladá zákony niekto, ale poslanci v mene svojich voličov. Takže tak prosím, aby ste to aj brali. Ďakujem.
Glváč, Martin, podpredseda NR SR (2017-12-12):
Pekné ráno, pani poslankyne, páni poslanci, otváram deviaty rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali pani poslankyňa Silvia Shahzad a na zahraničnej pracovnej ceste je poslanec Národnej rady Juraj Droba. Pristúpime k prvému čítaniu o návrhu skupiny poslancov na vydanie zákona, ktorým sa dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016. Návrh zákona má parlamentnú tlač 781. Návrh na jeho pridelenie na prerokovanie výborom je v rozhodnutí č. 805. Dávam slovo poslancovi Hegerovi, aby návrh zákona uviedol, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z. , tlač 781.)
Ďuriš Nicholsonová, Lucia, poslankyňa NR SR (2017-03-29):
Najprv na pána Jarjabka. Samozrejme, my sme nijakým spôsobom nebránili tomu, aby sa parlament oboznámil s tou informáciou, veď sme vám niekoľkým niekoľkokrát už povedali, že sme hlasovali za to, takže my tomu nijakým spôsobom nebránime. Čo sa týka pána Tomáša, pán Tomáš, ja vám odpoviem na vašu otázku v momente, keď mne odpovie na moje otázky minister vnútra. A ja ich zopakujem. Je pravda alebo nie je pravda, že prezident sa po nástupe do funkcie pýtal ministra vnútra, ako má postupovať pri preprave z Popradu do Bratislavy a späť vzhľadom na to, že na tejto trase doposiaľ vždy využíval na prepravu lietadlo spoločnosti, v ktorej bol spolumajiteľom? Je alebo nie je pravda, že minister vnútra požiadal prezidenta, aby v takýchto prípadoch využíval letku ministerstva vnútra s odôvodnením, že lietadlá, ako aj piloti majú málo nalietaných hodín? Je alebo nie je pravda, že minister vnútra doslova povedal, že lietadlá lietajú veľmi často z vyššie uvedeného dôvodu prázdne a on ich dokonca ponúka školám, aby si spravili letecký výlet? Očakávam od pána ministra odpovede na tieto otázky. Ďakujem.
Nemky, Martin, poslanec NR SR (2016-09-21):
Pán predseda, ďakujem pekne za slovo. Ja na jednej strane oceňujem tento návrh, ale keď som si bližšie čítal ten návrh, tak, žiaľ, v tejto podobe neviem ho podporiť. Ja keď som sa pozeral na celý paragraf 13a, ktorý hovorí, podľa mňa celá táto formulácia nie je správna, nakoľko tie územnoplánovacie podklady pre obec alebo mesto nie sú záväzné. Môžme sa baviť aj o samotnej záväznosti všeobecne záväzných nariadení, ktoré nám prokurátori teda rušia. Podľa mňa obmedziť to vieme práve tým územným plánom obcí, miest, zón. Čiže toto je možno ten priestor. Čiže do tohto by som sa ja možno, tomuto by som sa viac venoval určite. Ďakujem.
K. Tóthová, poslankyňa: (2004-12-07):
Plne súhlasím s návrhom pána poslanca, aby v prípade predaja 18. mil., ktoré sú ešte v rozpočte na túto stavbu, bolo presunutých do tých kapitol, ako on navrhol. Je žalostné, že súkromník ide dofinancovať túto budovu a vyjadruje sa pre tlač, že tam bude organizovať kongresové centrá a tak ďalej, teda bude zarábať na tejto budove, na jej prevádzke, a slovenská vláda si nevie predstaviť alebo dopočítať, že sa môže na tejto budove skutočne zarobiť. Naviac, vôbec ju a ani, žiaľ, túto ctenú snemovňu nezaujíma, čo bude s Národným divadlom. Keď sa zostavoval program, navrhla som, aby do programu bola zahrnutá správa ministra kultúry, aká je predstava o prevádzkovaní Slovenského národného divadla a jeho financovaní v novej budove Národného divadla. Poslancov tohto parlamentu, zástupcov ľudu vôbec nezaujíma, aká bude prevádzka, aké bude to financovanie, pretože vládna koalícia hlasovala proti tomu, aby takáto správa bola zaradená. Vážení, veď to je na zaplakanie, že v kultúrnom národe... (Prerušenie rečníčky časomierou.)
Hrnčiar, Andrej, podpredseda NR SR (2018-05-17):
Ďalšiu otázku položil pán poslanec Martin Poliačik opäť pani ministerke. Takže nech sa páči, pán minister, otázka pre ministerku školstva, vedy, výskumu a športu. „Pani ministerka, náklady na reformu duálneho vzdelávania 35 miliónov eur na štyri roky sú už zahrnuté v predpokladaných nákladoch 120 miliónov na realizáciu národného plánu pre vzdelávanie?“
Gajdoš, Peter, minister obrany SR (2018-02-09):
Vážená pani predsedajúca, vážené pani poslankyne, páni poslanci. Čo sa týka, na otázku pána Kotlebu, viem, kam mieri, že či tam nie je nejaké podozrenie. V žiadnom prípade nie, pretože s Fínskom už sme spolupracovali v minulosti, spolupracujeme. Bolo to riešené z hľadiska spolupráce, pretože im vyrábame mnohé záležitosti zbrojnej výroby, zhodou okolností tuná hodne kritizované kanóny. Oni sú s nimi spokojní, takže neviem, v čom je problém. Bolo to skutočne iba administratívno-technické riešenie a využil som príležitosť a ušetril finančné prostriedky, aby som nemusel cestovať do Fínska alebo Fíni k nám. V rámci rokovania ministrov obrán v Európskej únii sme podpísali tento dohovor, aby to bolo, jak sa hovorí, čierne na bielom. Nič za tým skutočne nechcel by som vidieť. Čo sa týka toho priemyselného dňa, skutočne nebolo to niečo naschvál. V žiadnom prípade. Ja som iba konštatoval, že sa zúčastnil iba jeden pán poslanec. Nedá sa to všetko skĺbiť. Nebolo to nič naschvál. Práve naopak, boli by sme radi s vašou účasťou. Ja som presvedčený o tom, že z hľadiska konštruktívnej diskusie vždy som bol otvorený na výboroch pre obranu a bezpečnosť. Nevidím tam nejaký úmysel alebo cieľ. Sme pripravení v prípade vojskových skúšok na Lešti, nech sa páči, prídite sa pozrieť. Môžeme spraviť taký výjazdový deň výboru pre obranu a bezpečnosť opätovne, nič nemienim tajiť. Práve naopak, budem rád, keď takýto záujem ako je tu dnes, bude, aj čo sa týka 8 x 8. Budete vítaní. Čo sa týka záležitosti pána poslanca Hegera. Mám to tu so sebou, pán poslanec, pokiaľ myslíte teda tie záležitosti, odporúčania. Odvolám sa iba na záležitosti uznesenia vlády Slovenskej republiky, pretože toto bolo pred tým, než sa prijalo uznesenie. A nechcem to celé čítať a objasňovať. Bolo komuniké, ktoré bolo v otvorenej časti. Dali sme tam všetko, čo sme v zmysle zákona o ochrane utajovaných skutočností mohli dať, nemohli prezradiť. A uznesenie vlády Slovenskej republiky ohľadom týchto projektov hovorí jednoznačne. S tým, že je tu napísané v bode D. pre ministra obrany, predloží na rokovanie vlády Slovenskej republiky samostatné informácie o výsledkoch technických a vojskových skúšok, certifikácie jednotlivých prototypov 4488 a ďalšom postupe realizácie ich obstarania vrátane, s tým, že tam, za akých podmienok súhlasí. Myslím si, že to je jednoznačná reakcia a všetky záležitosti a odporúčania boli uplatnené z hľadiska tých jednotlivých bodov. Takže reagovali sme na to serióznym spôsobom a všetko sme vydiskutovali. A na pána poslanca Jurzycu. Pán poslanec, myslím, že som to citoval, nerád by som sa opakoval, som na strane desať definoval, že v súčasnej realizáciou tohto projektu formou vláda – vláda získané vojenské a ekonomické prínosy, ako sú, a vymenoval som ich. Nerád by som ich menoval. Ale z hľadiska krízového manažmentu vojny a vojnového stavu, tam by som neuvažoval nad tým, či je to ekonomicky alebo akým spôsobom výhodné. A hlavne je to výhodné pre obranu a bezpečnosť Slovenskej republiky. A myslím si, že to je priorita. Ďakujem.
Šeliga, Juraj, podpredseda NR SR (2021-05-03):
Ďakujem, pán poslanec. Jedenásť faktických poznámok na vaše vystúpenie. Pán poslanec Herák, nech sa páči.
Jasaň, Viliam, poslanec NR SR (2012-11-28):
Dajte, prosím, hlasovať o návrhu zo spoločnej správy č. 1 až 16 spoločne so stanoviskom gestorského výboru schváliť.
Hrušovský, Pavol, podpredseda NR SR (2011-02-08):
O ktorých bodoch, pani poslankyňa?
Grendel, Gábor, podpredseda NR SR (2023-01-24):
Pán poslanec Róbert Puci.
Kollár, Boris, predseda NR SR (2022-02-08):
Pán poslanec Kotleba, vykazujem vás zo sály. (Zaznel potlesk.) Vykazujem vás zo sály. (Opäť sa ozvalo pískanie, ktoré trvalo počas nasledujúcej vety predsedajúceho.) Prerušujem, prerušujem schôdzu Národnej rady a zvolávam poslanecké grémium ihneď. (Opoziční poslanci Andrej Medvecký a Peter Krupa zostali so zástavou Slovenskej republiky blokovať rečnícky pult.) (Prerušenie rokovania a zasadnutie poslaneckého grémia.) (Pokračovanie rokovania po poslaneckom grémiu.)
M. Hort, podpredseda NR SR: (2008-11-25):
A teraz poprosím spoločnú spravodajkyňu z výboru pre sociálne veci a bývanie pani poslankyňu Martu Damborskú, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Pani poslankyňa, nech sa páči.
Matovič, Igor, poslanec NR SR (2013-04-16):
Pán poslanec Kaník, vieš, ako ja mám rád, keď sa bavíme o pravde, aby tá pravda bola úplná. Hovoriť alebo chváliť sa iba druhou Dzurindovou vládou, myslím si, že nie je fér. A keď sa teda chceme baviť o tom, že ako počas Dzurindu sa znižovala alebo zvyšovala nezamestnanosť, tak pozerajme aj na prvú Dzurindovu vládu dokopy. A našiel som síce iba graf, nemám čísla, ale vidím tu v ´98. roku, je to stránka Štatistického úradu, približne 320-tisíc nezamestnaných, čiže v čase, kedy prvá Dzurindova vláda začínala a končili ste približne s 350-tisíc nezamestnanými. To, že počas prvej Dzurindovej vlády drasticky nezamestnanosť rástla, počas druhej Dzurindovej vlády nezamestnanosť možno niekedy aj drasticky klesala, ale výsledok bol taký, že vstup a výstup rovnaký, ale lepšie povedané, že možno na konci ešte trošku viacej ako na začiatku, tak toto je číslo, ktoré mňa zaujíma. A ja som nehovoril v žiadnom prípade, že nezamestnanosť stúpala za každej vlády. Toto som nepovedal, pozri si prepis. Len som hovoril, že po 23 rokoch sme na 14 % a plus-mínus si každý s tým nevedel rady. Možno niekedy opatrenia a kríza alebo nekríza pomohli znižovaniu alebo zvyšovaniu nezamestnanosti, ale jednoducho systematicky ten problém neriešime. Pán kolega... A ešte teda možno druhá vec, keď aj ste za druhej Dzurindovej vlády znižovali nezamestnanosť, mňa, ja som sa chcel iba opýtať, za akú cenu? SPP predané, elektrárne predané, distribučky predané, tieto peniaze natlačené možno do znižovania nezamestnanosti, chvalabohu, ale za akú cenu? Pán kolega Brocka, uznávam, je primitívne, aby moc zneužívala svoju moc aj takým spôsobom, že nedá priestor poslancom na obedňajšiu prestávku.
Počiatek, Ján, minister dopravy, výstavby a regionálneho rozvoja SR (2014-12-11):
Ďakujem za slovo. (Reakcie z pléna.) Vážený pán poslanec, na vašu otázku týkajúcu sa obmedzenia aktívneho volebného práva osobám, ktoré nemajú v obci žiadny vzťah k určitej nehnuteľnosti a sú obyvateľmi voličmi v komunálnych voľbách, odpoviem v dvoch rovinách. Prvá sa týka ústavného práva voliť, pričom volebné právo je založené na princípe všeobecnosti, rovnosti, priamosti a tajnosti. Vo vzťahu k uvedeným princípom nemožno nikoho diskriminovať pri uplatňovaní jeho práva voliť a byť volený. Uplatnenie volebného práva v komunálnych voľbách je založené na vytváraní zoznamov voličov, v ktorých sú evidovaní voliči s trvalým pobytom v obci bez ohľadu na skutočnosť, či sú evidovaní iba administratívne na obci, alebo ich trvalý pobyt je založený na právnom vzťahu k určitej nehnuteľnosti určenej aj na bývanie. Ďalej sa vaša otázka týka problému evidencie trvalého pobytu. Vzťah osoby k určitej nehnuteľnosti, teda právny vzťah založený na vlastníctve, zmluvnom vzťahu či inom nešpecifikovanom vzťahu, týkajúci sa práva bývať v nehnuteľnosti, je základom pre evidenciu trvalého pobytu. Nemožno však neevidovať určitú skupinu osôb, ktoré vzhľadom na svoju životnú situáciu nemôžu založiť svoje bývanie v nehnuteľnosti určenej na bývanie na právnom vzťahu a sú odkázané na neustálu migráciu za účelom zabezpečenia obživy a ich evidencia v registroch je založená len na administratívnom princípe, keď obec ich pobytu plní funkciu doručovateľa pre styk takejto osoby s orgánmi verejnej moci. Ide o systém, ktorý má svoje pravidlá a ich porušenie v individuálnych prípadoch posudzujú príslušné štátne orgány. V tejto súvislosti Ministerstvo vnútra Slovenskej republiky permanentne komunikuje pri riešení týchto problémov s organizáciami neziskového sektora, ktoré sa zaoberajú ľudskými právami. V konkrétnych prípadoch o obchádzaní predpisov koná na základe podania Ústavný súd Slovenskej republiky. Ďakujem, skončil som.
Kollár, Boris, predseda NR SR (2021-10-21):
Ďakujem. Otváram teraz ústnu rozpravu. Kto sa chce prihlásiť, pýtam sa, či sa niekto chce prihlásiť do rozpravy ústne. Končím možnosť prihlásiť sa do ústnej rozpravy. Teraz budem musieť prerušiť schôdzu, teda nie schôdzu, teraz budem musieť prerušiť rokovanie o tomto bode programu, lebo máme presne na šestnástu termínovanú, teda termínované rokovanie. Je to, keďže je šestnásť hodín, podľa schváleného programu pristúpime k rokovaniu o návrhu na zmenu v zložení výborov Národnej rady Slovenskej republiky a na voľbu predsedu skupiny priateľstva v rámci Slovenskej skupiny Medziparlamentnej únie . Návrh máte rozdaný ako tlač 695 a bol vypracovaný na základe návrhu poslancov, členov klubu poslancov za hnutie Obyčajní ľudia a nezávislé osobnosti. Otváram týmto rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Vyhlasujem rozpravu za skončenú. Prerušujem rokovanie o tomto bode programu. Ďalej budeme pokračovať... Dobre, budeme pokračovať v návrhu na voľbu člena Správnej rady Tlačovej agentúry Slovenskej republiky , nová voľba. Návrh má parlamentnú tlač 741. Prosím predsedu výboru pre kultúru, kultúru a médiá poslanca Kristiána Čekovského, aby návrh uviedol. (Reakcia z pléna.) Dobre, ospravedlňujeme sa, tak bude pán poslanec Halák, aby návrh uviedol a podal správu o výsledku prerokovania tohto návrhu vo výbore. Nech sa páči, pán poslanec, máte slovo.
Hrnko, Anton, poslanec NR SR (2016-06-07):
Pán poslanec Rajtár, viete, mňa neiritovalo strašne ani príliš veľa vaše podanie plné pravopisných chýb a neslovenských fráz, to som prešiel úplne ako normálne. Mňa ani neiritovalo to, ako ste tu zmiešavali fakty. Keby ste boli u mňa v semináre, tak cez proseminár neprejdete, nieto ešte v seminári. Viete, čo mňa iritovalo na vašom vystúpení? Tie epiteton ornans, ktoré ste používali pri označovaní predsedu vlády. Luxusný byt, luxusné auto, luxusná limuzína. Nielen vy, ale aj, a pravdepodobne aj vy, lebo zatiaľ ste len vy vystúpili, ale viete, čo tak si myslíte, že premiér Slovenskej vlády má bývať v drevenici alebo nebodaj na salaši? (Reakcia z pléna.) Vo vlastnom? No a prečo by nemohol mať prenajaté? Čo si myslíte, že každý je tak bohatý jak vy, že máte vlastný dom? No. (Smiech v sále. Prerušenie vystúpenia predsedajúcim.)
Krajcer, Daniel, poslanec NR SR (2012-06-20):
Ďakujem pekne za slovo. Z úst pána ministra tu zaznelo množstvo podozrení, dokonca až káuz údajných. V poriadku. Môžete mať taký názor, tak konajte v týchto kauzách. Existujú príslušné orgány v tejto krajine, na ktoré sa môže obrátiť ktorýkoľvek občan a minister už takisto. Ktorýkoľvek z vás sa v takejto veci môže obrátiť na príslušné orgány, ale nevyužívajte nezákonný spôsob na odvolanie generálnej riaditeľky. Podľa dôvodov, ktoré uvádza predkladateľ, generálna riaditeľka si nesplnila zákonnú povinnosť voči Rade RTVS, ale veď pozrite si vyjadrenie predsedu rady. Opierate sa o jeho predchádzajúce vyjadrenia. On je predsa podľa vás tým hlavným svedkom pochybenia generálnej riaditeľky. Vyjadril sa úplne, úplne jednoznačne. Nedošlo, nedošlo k pochybeniu a nedošlo k žiadnemu zákonnému nedodržaniu akejkoľvek povinnosti. Tie slová boli jasné a jednoznačné. Tak o čom sa bavíme? Čo sa týka zmeny zákona, budem možno bližšie hovoriť vo svojom vystúpení. No nám naozaj išlo o koncepčné riešenie kritického stavu verejnoprávnych médií, koniec koncov, ekonomické výsledky RTVS svedčia o tom, že ten krok bol úspešný, a momentálne nejde o nič iné, nejde o koncepčné riešenie, ale len o ovládnutie RTVS.
Figeľ, Ján, podpredseda NR SR (2013-04-16):
S faktickou ešte Jozef Mihál, nech sa páči.
P. Hrušovský, predseda NR SR: (2003-11-06):
(Hlasovanie.) Prítomných je 130 poslancov, za 128, zdržal sa 1, nehlasoval 1. Návrh sme schválili. Pán spoločný spravodajca.
Grendel Gábor, podpredseda NR SR (2021-01-12):
Pán poslanec... (Hovorené súbežne s rečníkom.)
Grendel, Gábor, podpredseda NR SR (2023-03-14):
Takže vyhlasujem rozpravu za skončenú. Želáte si aj záverečné slovo, pani poslankyňa? Nie. Pani spravodajkyňa? Takisto nie. Prerušujem rokovanie o tomto bode programu. Pokračujeme druhým čítaním o návrhu poslancov Vladimíry Marcinkovej, Mariána Viskupiča a Vladimíra Ledeckého... (reakcie z pléna), aha, toto je stiahnuté, okej, ospravedlňujem sa. Tým pádom ďalším bodom je druhé čítanie o zákone zo 6. decembra 2022, ktorým sa dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov, vrátenom prezidentkou Slovenskej republiky na opätovné prerokovanie Národnou radou. Materiál je uverejnený ako tlač 1345. Podľa podkladov, ktoré mám k dispozícii, je spoločným spravodajcom k tomuto bodu z výboru pre hospodárske záležitosti pán poslanec Peter Vons. Keďže ho v tejto chvíli nevidím v sále a o päť minút máme aj tak hlasovanie, tak v tejto chvíli prerušujem schôdzu do 17.00 h, kedy budeme pokračovať hlasovaním. (Prestávka.)
Sulík, Richard, predseda NR SR (2010-10-12):
Ďakujem pekne. Prihlásil sa niekto s faktickou poznámkou? Nie. Uzatváram možnosť faktických poznámok. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Glenda, Tibor, poslanec NR SR (2014-03-19):
Ďakujem pekne. Vážený pán predseda, v rozprave vystúpili poslanci Jozef Mikloško a Alojz Hlina. Procedurálne návrhy neboli podané, preto, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-11-26):
Pán poslanec, ešte raz vás informujem, že dvaja ministri, ktorí tu doteraz boli, odišli pred malou chvíľkou do prezidentského paláca, pretože pán prezident má ceremóniu vymenovávania generálov. Tak čo ich mám, ako zobrať a kde ich mám doniesť, keď museli ísť tam? Prezident je teda ešte vyšší orgán, ako je Národná rada, a preto ministri musia rešpektovať a sú súčasťou tohto, tohto aktu. Tak mi povedzte, ako môžu tu byť, keď išli tam? Ja nemôžem za to, že sa nám križuje program.
Baláž, Vladimír, poslanec NR SR (2022-05-03):
Ďakujem. Vážený pán poslanec Pellegrini, skúsim vytiahnuť niektoré, niektoré okamihy z vášho prejavu. Prvý je asi ten, ktorý aj mňa strašne zarazil vtedy, keď sa tu čítala správa SIS. Čiže v zásade vznikla tu skupina ľudí, orgánov činných v trestnom konaní, prokurátorov, policajtov, zdá sa, že aj sudcov, ktorí pracujú na politickú objednávku. Toto, čo som povedal teraz, je už tak sprofanované, že keď to teraz poviem nahlas, tak vlastne nikomu sa ani nič nezachveje vo vlastnom tele. A to je neuveriteľné. To je neuveriteľné, keď si premyslíte tie dôsledky toho, čo sa vlastne deje. Neuveriteľné! Však všetci tí, čo to budú robiť, to sú ľudia, ktorí kopírujú 50. roky a budú sa za nich celé ich rodiny hanbiť. To je neuveriteľné, naozaj. Druhá vec, ktorú by som chcel zvýrazniť, je väzba. My sme z nejakého inštitútu väzby, ktorý mal ochraňovať, samozrejme, celé okolie a zakryť tých zločincov na dobu, kedy mohli ovplyvňovať svoje prostredie, urobili niečo ako inkvizičný súd. Bez akejkoľvek, bez akéhokoľvek odsúdenia viny zneužívame väzbu. A keď sa už ukazovalo, že ten inštitút väzby po zatvorení šéfa SIS budeme môcť upraviť na nejakú normálnu mieru, aspoň podľa Českej republiky, kde to nemôže byť viac ako tri mesiace, sme všetci tento proces znova prehrali. A väzba sa zneužíva na čisto politické ciele. To je neprijateľné. Ešte raz, neprijateľné. Ale zdá sa, že hovoríme slepým očiam a hluchým ušiam. Snáď verejnosť pochopí, že čo sa tu deje. A dúfam, že aj poslanci, ktorí budú hlasovať, budú chápať, v akom vážnom ohrození existuje demokracia na Slovensku.
P. Hrušovský, predseda NR SR: (2005-03-17):
hodina otázok a odpovedí, ktoré poslanci položili pánovi premiérovi, ostatným členom vlády a generálnemu prokurátorovi. V prvej štvrťhodine poprosím pána predsedu vlády Mikuláša Dzurindu, aby odpovedal na otázky, ktoré mu položili poslanci. Ešte predtým poprosím pána premiéra, aby uviedol mená a dôvody neprítomných členov vlády, ako aj tých ministrov, ktorí budú za neprítomných členov vlády na otázky odpovedať, prípadne, či chce pán predseda vlády odpovedať na otázky sám. Nech sa páči, pán predseda vlády.
P. Kresák, poslanec: (2002-06-21):
Ale čo obchádzame ďalej a čo ma mrzí ešte viac, to je skutočnosť, že vysokoškolský zákon je písaný a postavený na duchu samosprávnosti, na duchu diskusie v akademickej obci o potrebách a štruktúrach vysokého školstva. Pri predložení návrhu na zriadenie tejto špecializovanej fakulty sa obišla táto diskusia. Veľmi by som chcel poprosiť kolegu, aby sme umožnili, aby sa tí, ktorých sa to dotýka, mali možnosť sa k takto závažnej otázke vyjadriť a aby sme sa nesnažili riešiť túto problematiku takýmto násilným a rýchlym krokom samotného parlamentu. Ďakujem pekne.
Duchoň, Daniel, poslanec NR SR (2012-09-18):
Vážený pán predseda, dovoľte, aby som vystúpil ako spravodajca a predniesol stanovisko výboru Národnej rady Slovenskej republiky o výsledku prerokovania návrhu na voľbu predsedu a podpredsedu Najvyššieho kontrolného úradu. Výbor pre financie a rozpočet ako gestorský výbor podáva Národnej rade toto stanovisko o prerokovaní návrhu na voľbu predsedu a podpredsedu Najvyššieho kontrolného úradu Slovenskej republiky. Predseda Národnej rady v rozhodnutí č. 203 zo 7. septembra 2012 určil voľbu predsedu a podpredsedu NKÚ. Dňa 24. augusta 2012 bol doručený predsedovi Národnej rady návrh kandidáta na voľbu predsedu Najvyššieho kontrolného úradu poslancami Národnej rady Figeľom, Hrušovským, Matovičom, Viskupičom, Bugárom, Solymosom, Frešom, Kaníkom, Sulíkom a Miškovom, ktorí navrhujú Ing. Kamila Krnáča. Dňa 7. septembra 2012 bol doručený predsedovi Národnej rady návrh kandidáta na voľbu podpredsedu Najvyššieho kontrolného úradu za poslanca Hubu, ktorý navrhuje JUDr. Milana Galandu. Návrh na voľbu predsedu a podpredsedu NKÚ pridelil predseda Národnej rady svojím rozhodnutím č. 203 zo 7. septembra 2012 výboru pre financie a rozpočet na prerokovanie a zaujatie stanoviska do 17. septembra 2012. Výbor pre financie a rozpočet predložené návrhy prerokoval na svojom zasadnutí dňa 13. septembra 2012 a prijal k nim uznesenie č. 76. Výbor preskúmal splnenie podmienok navrhnutých kandidátov a posúdil, že návrhy kandidátov boli podané v súlade s článkom 2 volebného poriadku o voľbe a odvolávaní funkcionárov v termíne stanovenom podľa rozhodnutia predsedu Národnej rady a obsahujú požadované náležitosti na voľbu predsedu a podpredsedu NKÚ. Na rokovanie výboru boli prizvaní kandidáti na voľbu predsedu a podpredsedu NKÚ, aby predstavili svoj zámer svojho pôsobenia vo funkcii. Zároveň Výbor Národnej rady pre financie a rozpočet uznesením č. 77 z 13. septembra 2012 schválil stanovisko výboru, určil poslanca Daniela Duchoňa za spravodajcu výboru a poveril ho predniesť stanovisko výboru na schôdzi Národnej rady. Návrh uznesenia Národnej rady je prílohou tohto stanoviska. Ďakujem, pán predsedajúci, skončil som.
P. Hrušovský, predseda NR SR: (2003-10-31):
(Hlasovanie.) Prítomných je 125 poslancov, za 124, nehlasoval 1. Schválili sme návrh.
Dubovcová, Jana, poslankyňa NR SR (2010-08-10):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky ako gestorskému výboru s tým, že vládny návrh zákona prerokuje v druhom čítaní ihneď.
Hrnčiar, Andrej, podpredseda NR SR (2018-03-26):
Jedna faktická poznámka. Pán poslanec Šuca. Nie je v rokovacej sále. Nech sa páči, pani poslankyňa Červeňáková.
Figeľ, Ján, podpredseda NR SR (2013-06-21):
Nech sa páči, s reakciou Jozef Mikuš.
Jurinová, Erika, podpredsedníčka NR SR (2014-07-04):
Ďakujem. Nech sa páči, ďalšia v poradí je prihlásená pani poslankyňa Helena Mezenská.
Danko, Andrej, predseda NR SR (2016-06-07):
Ďakujem. Upresňujem, 22 faktických poznámok, ako mi bolo technicky oznámené. Poprosím s faktickou poznámkou pán poslanec Igor Matovič. Pán poslanec Igor Matovič s faktickou poznámkou. Poprosím o zapojenie mikrofónu.
Zemanová, Anna, poslankyňa NR SR (2021-10-20):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť, ďalej aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v národnom re... v Národnej rade Slovenskej republiky v prvom čítaní.
Tabák, Romana, poslankyňa NR SR (2022-10-20):
Ďakujem za slovo aj za vašu odpoveď. Ale ešte koľko budeme čakať? Dva a pol roka vedie úrad bývalá smeráčka. Však preto sme išli aj do volieb, preto sme tie voľby vyhrali, aby sme urobili tú konkrétnu zmenu. Prosím vás, konajte čím skorej, aby tento úrad viedol ten, ktorý prešiel výberovým konaním. A ináč cítim sa ako Rómeo a Júlia, že z balkóna mi vlastne čítate.